Ibrahim Lamorde

Ibrahim Lamorde (an haife shi 20 Disamba 1962 kuma ya mutu a ranar 25 ga Mayu, 2024) ɗan sandan Najeriya ne wanda aka nada mukaddashin shugaban Hukumar Yaki da cin hanci da yi wa Tattalin Arziki Zangon kasa (EFCC) a ranar 23 ga Nuwamba 2011 bayan Shugaba Goodluck Jonathan ya sallami Farida Waziri. Majalisar dattawa ta tabbatar da shi a matsayin shugaba a ranar 15 ga Fabrairu 2012. 

 Farkon Rayuwa 
An haifi Lamorde a ranar 20 ga Disamba 1962 a Mubi, Jihar Adamawa .  Ya halarci Jami'ar Ahmadu Bello da ke Zaria, inda ya kammala digirinsa na farko a fannin zamantakewa a shekarar 1984. Ya fara aikin ‘yan sandan Nijeriya a shekarar 1986, kuma daga 1987 zuwa 1988 ya yi aiki a rundunar ‘yan sandan jihar Neja da ke Minna .  Daga 1988 zuwa 1989 ya kasance jami'in kula da manyan laifuka a Rijau, jihar Neja. Sannan ya rike mukamin jami’in hulda da jama’a na rundunar ‘yan sandan jihar Neja daga 1989 zuwa 1993. https://www.premiumtimesng.com/news/top-news/308905-why-ex-efcc-chairman-lamorde-wasnt-promoted-dig.htmlp

A shekarar 1993 aka nada Lamorde a matsayin jami'in sabuwar ƙungiyar 'yan sanda ta Najeriya da aka ƙirƙira (SFU), wanda ke aiki a sashin da ake tuhuma da laifin zamba har zuwa 2002.  Daya daga cikin abokan aikin Lamorde a SFU ita ce Farida Waziri.  Yayin da yake cikin SFU, daga shekara ta 2000 zuwa 2001 an ba shi mukamin na 'yan sandan farar hula na Majalisar Dinkin Duniya a gundumar Ermera na Gabashin Timor a matsayin Babban Jami'in Bincike. Lamorde dai ya kasance jami'in 'yan sanda ne reshen jihar Oyo kafin a  Mayar dashi hedikwatar 'yan sanda da ke Abuja . https://saharareporters.com/people/ibrahim-lamorde-efcc

 EFCC 
An kirkiri EFCC ne a shekarar 2003, karkashin jagorancin Nuhu Ribadu, Lamorde ya zama Daraktan Ayyuka bayan Tiyamiyu Oluwagbemiga ya yi ritaya a matsayin Darakta na farko ko Ayyuka da Dabaru a 2006. A cikin watan Disambar 2007, shugaba Umaru Musa 'Yar'aduwa ya tsige Ribadu daga mukaminsa, wai don ya halarci wani horo.  Lamorde ya zama shugaban riko a watan Janairun 2008, yana rike da wannan mukamin har sai da aka nada Farida Waziri a matsayin shugaba a watan Mayun 2008.  Daga nan aka tura shi Ningi a jihar Bauchi . A watan Disambar 2010 Lamorde ya koma EFCC, ya sake zama Daraktan Ayyuka.  Ya maye gurbin Stephen Otitoju, mukaddashin Daraktan Ayyuka. 

Lokacin da aka kori Farida Waziri a ranar 23 ga Nuwamba, 2011, an sake nada mataimakin kwamishinan ‘yan sanda (ACP) Lamorde a matsayin shugaban riko. An ce wasu da dama daga cikin manyan jami’an ‘yan sanda ne ke neman kujerar Shugaban Hukumar EFCC. Haɗin gwiwar Lamorde da Waziri tun daga zamaninsu da SFU na iya zama naƙasasshe.  Duk da haka, an tabbatar da Lamorde a matsayin babban shugaban EFCC a ranar 15 ga Fabrairu 2012. https://www.efcc.gov.ng/news/831-efcc-secures-773-convictions-in-11-years-chairman

 Mamba 
Lamorde memba ne na Cibiyar Gudanarwa ta Najeriya da Cibiyar Hulda da Jama'a ta Najeriya . 

 Tsigeshi A matsayin Shugaban EFCC 
A ranar 9 ga watan Nuwamba, 2015, shugaba Buhari ya sauke Ibrahim Lamorde, inda ya maye gurbinsa da Ibrahim Magu a matsayin sabon shugaban hukumar EFCC. 

 Manazarta 

Category:Haihuwan 1962
Category:Rayayyun mutane